पाएं अपने शहर की ताज़ा ख़बरें और फ्री ई-पेपरडाउनलोड करें
जिले में इन दिनों कोरोना संकट के चलते अचानकहरे नारियल की मांग खूब निकल कर आई है। व्यापारी भी इस अवसर का जमकर फायदा उठा रहे हैं। कभी श्रीगंगानगर में एक या दो जगह पर नारियल के ठेले नजर आते थे वहीं अब पांच-छह जगह ये नजर आने लगे हैं। इसके अलावा कई हाथ ठेला वाले भी नारियल की बिक्री करने लगे हैं। कोरोना रोगियों के लिए लाभदायक इस फल के एक घंटे में ही कई नग बिक जाते हैं।
दक्षिण से आते हैं नारियल
मीरा चौक के निकट नारियल का ठेला लगाने वाले दीपक बताते हैं कि उनके यहां नारियल दक्षिण भारत में बैंगलुरु तथा अन्य स्थानों से आते हैं। इसके अलावा गुजरात और कई अन्य प्रदेशों से भी श्रीगंगानगर को सप्लाई होती है। वे बताते हैं कि कोरोना के दौर में अभी मांग बनी हुई है। हर दिन बड़ी संख्या में ग्राहक इसे खरीद रहे हैं।
आठ से दस हजार नग प्रतिदिन की मांग
फलों के थोक विक्रेता सुरेंद्र सचदेवा बताते हैं कि नारियल की हर दिन की मांग करीब ढाई सौ बैग प्रतिदिन है। एक बैक में बीस के करीब नारियल होते हैं। इस लिहाज से देखें तो करीब पांच हजार नारियल तो मंडी में ही बिक जाते हैं। मंडी में तो अब मांग निकली है। जो इक्का दुक्का लोग पहले से ही नारियल बेच रहे थे वे अपने स्तर पर भी नारियल मंगवाते हैं यदि उनकी बिक्री जोड़ें तो संभवत: प्रतिदिन आठ से दस हजार नारियल बिक जाते हैं। नारियल के दाम बढ़ने के बारे में उनका कहना था कि मांग निकलने पर नारियल महंगा ही आ रहा है। ऐसे में दाम तो बढ़ने ही थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn